भारतीय पारी में कप्तान हरमनप्रीत कौर ने 37 गेंदों पर छह चौकों की मदद से सर्वाधिक 42 रन बनाये जबकि दीप्ति शर्मा ने 28 गेंदों में पांच चौकों के सहारे 32, पूजा वस्त्रकर ने 20 गेंदों में 20 रन, मिताली राज ने 12 गेंदों में 15 रन और मोना मेशराम ने 12 गेंदों में नाबाद 14 रन बनाये। बांग्लादेश की ओर से रूमाना अहमद ने शानदार गेंदबाजी करते हुये 21 रन पर तीन विकेट लिये। भारत की तीन बल्लेबाज रनआउट हुईं। बांग्लादेश को जीत दिलाने में फरज़ाना हक का महत्वपूर्ण योगदान रहा, जिन्होंने 46 गेंदों में पांच चौकों और एक छक्के की मदद से नाबाद 52 रन बनाये।